A Naprendszer

A Naprendszer a Nap, és a gravitációja által egyben tartott bolygórendszer, egyike a Tejútrendszer sok milliárd naprendszerének, amely a galaxisunk Orion spirálkarjának nagyjából felénél, a galaxis közepe és pereme között is hozzávetőleg félúton helyezkedik el.

A csillagászatban naprendszer alatt olyan rendszert értünk, amelynek középpontjában egy vagy több csillag található, és körülötte égitestek keringenek. 

A Naprendszerbe a következő égitesteket soroljuk:

· Nap,

· 8 nagybolygó,  (a plútó már nem bolygó csak törpebolygó)
· és azok eddig ismert 61 holdja,

· körülbelül 100000 kisbolygó,

· üstökösök és meteorok,

· bolygóközi (interplanetáris) anyag
A nagybolygók, kisbolygók, üstökösök és meteorok Kepler törvényeinek megfelelően közelítőleg körpályán keringenek a Nap körül. Mozgásuk annál lassúbb minél távolabb vannak a Naptól. A bolygók közül határozottan elliptikus pályán a Merkúr és a Plútó keringenek.
Kepler törvényei:
I.A bolygók ellipszis alakú pályán mozognak, melynek egyik gyújtópontjában a Nap áll. 
II. A Naptól a bolygóhoz húzott rádiuszvektor egyenlő időközök alatt egyenlő területeket súrol. (Röviden, a bolygók naptávolban lassabban mozognak, mint napközelben. Ez egyben azt is jelenti, hogy a pályamenti mozgás során a perdület (impulzusmomentum) állandó.) 

III.  A bolygók keringési időinek (T) négyzetei úgy aránylanak egymáshoz, mint az ellipszispályák nagy tengelyeinek (r) köbei (más megfogalmazásban: a keringési idő négyzetét osztva az ellipszispályák nagy tengelyeinek köbével, minden bolygóra ugyanazt az értéket kapjuk):

A Naprendszer keletkezése

A Naprendszer 4,6 milliárd évvel ezelőtt egy csillagközi gáz- és porfelhőből alakult ki. A felhő sűrűsödésnek indult, egyre több anyag gyűlt össze a középpontjában, amely egyre forróbb lett, majd kialakult az ősi Nap. Ekkor a felhő forgása miatt a megmaradt anyag egy korong alakú felhőbe csoportosult, amely meghatározta a Naprendszer fősíkját. Az anyagból néhány 1000 km átmérőjű bolygócsírák keletkeztek, amelyek ütközésével létrejöttek a bolygók és azok holdjai. A megmaradt bolygócsírákat ma kisbolygók és üstökösök formájában láthatjuk.

A Naprendszer keletkezése nem egyedi jelenség. A csillagászok megfigyelései szerint számos olyan csillag létezik, amely körül porkorong található. Némelyik ilyen porkorongban bolygók nyomai is láthatók. Emellett számos csillag körül találtak már bolygókat is. 

A Nap és szerkezete

A Nap a Naprendszer központi csillaga. Körülötte kering a Föld, valamint a Naprendszerhez tartozó bolygók, kisbolygók, üstökösök. A Földtől körülbelül 150 millió km távolságra van, ami fénysebességgel 8,3 perc. 320000-szer akkora, mint a Föld. A többi bolygóhoz hasonlóan a Nap is saját tengelye körül forog, forgási ideje 26 nap.

A Nap csak egy csillag a sok közül, amely pusztán azért látszik olyan fényesnek, mert rendkívül közel van hozzánk. Ha ugyanolyan távol volna (4,3 fényévre), mint a hozzá hasonló egyik legközelebbi csillag, az Alfa Centauri, semmivel sem volna különb, mint a többi fényes csillag. Eltekintve a bolygórendszerünkben elfoglalt középponti helyétől, nincs semmi olyan különös ismertetőjele, amely megkülönböztetné a Tejútrendszer sok milliárdnyi hasonló csillagától. A földlakók szempontjából természetesen rendkívül fontos szerepet játszik a Nap, mivel az élethez elengedhetetlenül fontos meleg és fény forrása. 

A Nap legbelsejében a mag helyezkedik el, itt folyik a termonukleáris fúzió, amely a Nap energiáját termeli. Ennek folyamán a csillagfejlődésnek abban a fázisában, amelyben a Nap tart, hidrogén atommagokból hélium atommagok keletkeznek. Ebben a régióban a hőmérséklet kb. 15 millió Kº. Ez a Nap térfogatának mintegy 10 százaléka, de a naptömegnek mintegy 40 százaléka itt található. Az energia gammasugarak és neutrinók formájában keletkezik. Ezt követi a kisugárzási öv, ahol a hőmérséklet mintegy 4 millió Kº, viszont a sűrűség sokkal kisebb, mint a magban. Ez továbbítja az energiát a konvektív zónához, ahonnan azután hatalmas áramlások viszik azt el a felszínre. A Nap külső felszínének a hőmérséklete kb. 6000 Kº. Azt a néhány 100 kilométer vastag övezetet, amelyet a Napból látunk, amely a napsugárzás mintegy 99 százalékát kibocsátja, fotoszférának nevezik. Ez fölött helyezkedik el a kb. 1000 kilométer vastag kromoszféra, amelyben a hőmérséklet folyamatosan nő, és a fölötte elhelyezkedő koronában már több millió Kº értéket ér el. Ennek következtében az itteni részecskék hőmozgásának sebessége olyan nagy lehet, hogy el tudják hagyni a Napot, ez hozza létre a napszelet, amely a Földre is hatással van. A napszél létezésére először abból következtettek, hogy az üstökösök csóvája mindig a Naptól elfelé helyezkedik el.
A Naprendszer bolygói

A Nap körül kilenc bolygó kering, s közülük hetet holdak kísérnek (kivétel a Merkúr és a Vénusz).A bolygók naptávolságuk sorrendjében: Merkúr, Vénusz, Föld, Mars, Jupiter, Szaturnusz, Uránusz, 
Neptunusz, Plútó.

A bolygók osztályozása

A bolygókat többféleképpen sorolhatjuk osztályokba. Itt négyfélét nézünk meg.

· Földhöz viszonyított helyzet szerint:

· belső bolygók: a Föld pályáján belül keringő két bolygó: Merkúr és a Vénusz. 
Mozgásuk gyorsabb a Földénél, így azt szabályos időközönként utolérik, áthaladnak a Föld és a Nap között. Ezt a helyzetet alsó együttállásnak nevezik. A Földről nézve ugyanolyan fázisváltozásokat mutatnak mint a Hold.

· külső bolygók: a Föld pályáján kívül keringő hat bolygó: Mars, Jupiter, Szaturnusz, Uránusz, Neptunusz, Plútó. 
Mozgásuk lassabb a Földénél, így ezeket a Föld szabályos időközönként utoléri. Ilyenkor a Nap a Föld és a kérdéses külső bolygó egy vonalban van egymással, középen a Földdel. Ekkor mondjuk, hogy az égitest szembenállásban (oppozícióban) van. Ez a legjobb alkalom a bolygó megfigyelésére, mert ekkor van a legközelebb a Földhöz és egész éjszaka látható. Ezek a bolygók majdnem mindig egészükben látszanak.

· Föld.

· anyagi összetételük szerint:

· Föld típusú vagy kőzetbolygók: A négy legbelső bolygó: Merkúr, Vénusz, Föld, Mars. 
A Földdel közös sajátosságokat mutatnak. Mindegyikük kis méretű, de aránylag nagy sűrűségű, kőzetek és fémek alkotják, szilárd a felszínűk, lassú a forgásuk, kevés holdjuk van és nincsenek gyűrűik.

· Jupiter típusú vagy gázbolygók: (Óriásbolygóknak is nevezik a következő négy bolygót) Jupiter, Szaturnusz, Uránusz, Neptunusz. 
Több tekintetben a Jupiterhez hasonlítanak. A Föld típusú bolygókénál sokkal kisebb sűrűségűek, főként hidrogén és hélium alkotja őket. A forgásuk gyors, vastag atmoszférájuk van, gyűrűik és nagyon sok holdjuk van.

· Plútó.

· méret szerint:

· kisebb bolygók: Merkúr, Vénusz, Föld, Mars, Plútó. 
Átmérőjük 13000 kilométernél kisebb.

· óriásbolygók: Jupiter, Szaturnusz, Uránusz, Neptunusz. 
Átmérőjük 48000 kilométernél nagyobb.

· Naphoz viszonyított helyzet szerint:

· belső Naprendszer: Merkúr, Vénusz, Föld, Mars

· külső Naprendszer: Jupiter, Szaturnusz, Uránusz, Neptunusz, Plútó

Fogyatkozások,árapály

A két legfényesebb égitest, a Nap és a Hold fogyatkozásai a leglátványosabb csillagászati jelenségek közé tartoznak. Napfogyatkozás idején a Hold kerül csillagunk elé, árnyéka a Földre vetül. Holdfogyatkozáskor a Föld kerül pontosan a Nap és a Hold közé, és árnyéka a Holdra vetül. Ezek és a fent leírtak alapján minden újholdkor napfogyatkozást, teleholdkor pedig holdfogyatkozást kellene látnunk. Ez azért nincs így, mert a Hold pályasíkja 5 fokos szögben dől a Föld keringési síkjához képest. Így a Földről nézve az újhold általában a Nap fölött vagy alatt halad el, míg teleholdkor kísérőnk elkerüli a földárnyékot. Csak évente néhányszor fordul elő, hogy pontosan egyvonalba kerül a három égitest, ilyenkor általában két hét különbséggel teljes hold - és teljes napfogyatkozás is látható. Ennek ellentmondanak tapasztalataink, hiszen a számos holdfogyatkozással szemben csak ritkán látunk napfogyatkozást, és azok döntő része is csak részleges. Ennek oka, hogy teljes napfogyatkozás csak a földfelszín nagyon kis részéről, egy vékony sávból látható, míg teljes holdfogyatkozás mindenhonnan, ahol a Hold a horizont felett látható - tehát a Föld feléről.

Az árapály jelensége a közeli égitestek egymásra gyakorolt tömegvonzása által egymáson létrehozott alakváltozások. Földi értelemben az árapály vagy régies nevén tengerjárás a tenger szintjének periodikus emelkedése (áradat vagy dagály) és süllyedése (apály), melyet a Holdés a Nap vonzásának befolyása okoz. A Hold vagy a Nap vonzása a Föld felszínének feléje fordított részére természetszerűen erősebben hat, mint annak a középpontjára, leggyengébb pedig a felszínnek az égitesttel ellentétes oldalára, oly módon, hogy a vonzó erő különbsége középpont és felszín között mindkét esetben a nehézség csökkentésére törekszik. Ennek folytán a Föld vízzel borított felszínének az égitest felé fordított fele középen, valamint a tőle elfordított fél középen megárad s ezzel kapcsolatban eme két felének szélein megapad. Míg tehát az égitest egyszer elvégzi látszólagos útját a Föld körül (mire a Napnak 24 óra középidő, a Holdnak pedig átlag 24 óra 50 perc kell), a Föld felszínének minden helyén kétszer áll be a víz tükrének emelkedése s ugyanannyiszor süllyedése.
Csillagrendszerek

A galaxisok (csillagrendszerek): csillagok, csillagközi gázok, por és a láthatatlan sötét anyagnagy kiterjedésű, gravitációsan kötött rendszerei.Egy tipikus galaxis tízmillió és ezermilliárd (107 – 1012) közötti számú csillaggal rendelkezik, és mind azonos középpont körül kering. A magányos csillagokon kívül egy galaxisban rengeteg több csillagot tartalmazó rendszer, nyílthalmaz, gömbhalmaz és köd található. A legtöbb galaxis átmérője több ezertől több százezer fényévig terjed és közöttük több millió fényév távolság a jellemző. Feltehetően több mint százmilliárd (1011) galaxis van a Világegyetem belátható részében.

A galaxis szó a Tejútrendszer görög nevéből (Γαλαξίας) származik (a görög γάλα, galaszó jelentése tej), extragalaxis az összes, a Tejútrendszerünkön kívüli galaxis összefoglaló neve.A mi galaxisunk, a Tejútrendszer (sokszor csak Galaktika) küllős spirálgalaxis, a Lokális Galaxiscsoport egyik nagy galaxisa (a másik az Androméda-galaxis, mellyel néhány milliárd év múlva összeütközik), amelynek az átmérője 30 kiloparszek (100 000 fényév) és körülbelül 300 milliárd csillagot tartalmaz, a tömege egytrilliószorannyi, mint a Nap tömege.
Csillagok fejlődése

A csillagok születése

A csillagok születése több millió éves folyamat, és több szakaszból áll: egy molekuláris felhő belsejében csomósodások jönnek létre, ezekből előbb protocsillagok, majd csillagok lesznek.

A világűrben hatalmas por- és gázfelhők vannak. A molekuláris felhőkben az anyag sűrűbb és koncentráltabb. Ezek több tíz fényév átmérőjűek lehetnek, a bennük lévő anyag még nagyon hideg. Azért nevezzük molekuláris felhőknek, mert a benne található gázok molekulák formájában vannak jelen. Minden ilyen molekuláris felhő gyenge egyensúlyban van. Külső hatás következtében ez az egyensúly felborul. Ekkor a felhő egy része saját tömegétől összeroskad és az anyag elkezd összehúzódni. A felhő kisebb anyagcsomókra oszlik.

A molekuláris felhőkből kiváló anyagcsomókból globulák jön létre. Ezeknek mérete a Naprendszerével egyenlő, tömegük 200 naptömeg. Még nagyon hideg és sötét objektumok. Lassan egyre sűrűbbek és forróbbak lesznek, majd létrejönnek belőlük a protocsillagok. Ezek már sugározni kezdenek. A protocsillagok anyaga tovább sűrűsödik, fényük változó. Gyors gázkilövellések indulnak a pólusok felé. Amikor a magban a hőmérséklet eléri a 10 millió fokot beindulnak a nukleáris reakciók. A protocsillag átalakulásának ideje a tömegétől függ (30 millió év egy Naphoz hasonló csillagnál és 300 ezer év egy 30 naptömegű csillagnál).

A csillagok élete
Amikor a csillag elhasználta a belsejében lévő hidrogént, elkezd összehúzódni és egyre forróbb lesz. A hidrogén még nagy mennyiségben fordul elő a felszín közelében és itt is beindul a fúzió. Ezután a csillag kitágul és színe vörössé válik, vörös óriás lesz. Átmérője 10-100 napátmérő is lehet. A magban újabb nukleáris reakciók indulnak be: a hélium fúziójából szén keletkezik. A csillag atmoszférája kidobódik az űrbe, táguló gázgömböt, planetáris ködöt hozva létre. Amikor a hélium elfogy, a csillag újra összehúzódik.

A csillagok halála

Ha a csillag tömege nem elég nagy, belsejében már nem lesz akkora hőmérséklet, hogy újabb reakciók induljanak be és fehér törpévé válik. A fehér törpe egy nagyjából földméretű, naptömegű csillag. Stabilitását már nem a magfúzió, hanem a belsejében kialakult elfajult elektrongáz nyomása biztosítja, egyensúlyt teremtve a gravitáció összehúzó erejével. A fehér törpék hőmérséklete és fényessége évmilliárdok alatt fokozatosan csökken és csak egy fekete törpe marad hátra.

Nagy tömegű csillagoknál a hélium elhasználása után a fúzió egyre nagyobb atomtömegű elemekkel folytatódik, egészen a vasig. A fúzió azért áll le a vasnál, mert az ennél nagyobb rendszámú elemek keletkezése már nem energianyereséges. Szuperóriás csillagok jönnek létre, melyeknek átmérője 1000 napátmérő is lehet. Belsejük különböző kémiai összetételű rétegekből áll, amelyek a felszínhez közeledve egyre hidegebbek és ritkábbak. Hirtelen felrobbannak és az anyaguk szétszóródik az űrben. Ezeket nevezzük szupernóváknak. A szupernóvák fényessége rövid ideig a Napnál 10 milliárdszor nagyobb. A robbanás után visszamaradó mag, a tömegétől függően neutroncsillag vagy fekete lyuk lesz.
Híres személyek

Anaxagorasz görög filozófus az i. e. 5. században elsőként állt elő természettudományosmagyarázattal; szerinte a Nap egy izzó vasgömb volt, amely nagyobb a Peloponnészoszi-félszigetnél. Szokatlan elképzelését istenkáromlásnak minősítették, és börtönbe vetették; a halálos ítéletét csak Periklész közbenjárására nem hajtották végre.

Később, a 16. században Nikolaus Kopernikusz heliocentrikus világképe számított tiltott és üldözött tannak. Galileo Galilei a távcsövének megépítése után a Napot is tanulmányozta, felfedezve a napfoltokat, majd Isaac Newton prizma segítségével összetevőire bontotta a fehér napfényt. Ez utóbbi módszert felhasználva fedezte fel William Herschel az infravörös sugárzást 1800-körül. A 19. században végzett vizsgálatok során Joseph von Fraunhofer elsőként figyelt meg abszorbciós vonalakat a Nap színképében.

A Nap belsejében zajló folyamatok természetéről azonban sokáig semmit sem tudtak. A korai elméletek – melyek szerint hidrogén és oxigén egyszerű égése, hideg meteorrajok becsapódása, vagy részecskék kölcsönös megsemmisülése szolgáltatná a Nap energiáját – sorra tarthatatlannak bizonyultak. A problémát végül Hans Bethe oldotta meg 1939-ben a magfúzió elméletének kidolgozásával.

